|  |
| --- |
| **Врста, техничке карактеристике (спецификације):** |

Услуга обухвата послове сузбијања ларви комараца на територији Аутономне покрајине Војводине са земље, воде и из ваздуха.

Сузбијање ларви комараца планира се у више понављања током сезоне на укупној површини од 103.300 ha, на целој територији АП Војводине у зависности од потреба а према налозима Наручиоца. Ларвицидни третман комараца врше се у складу са указаним потребама, на основу резултата добијених праћењем појаве и бројности популације ларви комараца од стране Наручиоца, а у складу са важећим прописима, техничким нормативима и обавезним стандардима који важе за ове врсте услуге. Врста третмана се одређује на основу конфигурације терена, густина вегетације, близина разлива (кубика) река и других потенцијалних станишта за развиће комараца. Третмани ће се обављати уређајима за апликацију биоцидних препарата у зависности од локалитета, конфигурације терена и врсти биоцидног препарата по појединачним радним налозима Наручиоца датој у писаној форми.

Сузбијање ларви комараца вршиће се препаратима на бази бактерије *Bacillus thuringiensis* *subsp. Israеlensis* или„одговарајуће“, ларвицидним инсектицидима на бази дифлубензурона или „одговарајуће“ као и ларвицидним инсектицидима на бази пирипроксифена или „одговарајуће“ регистрованим у Републици Србији за примену у јавној хигијени. Препарате за сузбијање ларви комараца који су предмет ове јавне набавке, обезбеђује Наручилац.

Услуга биолошког третмана ларви комараца вршиће се препаратима на бази бактерије *Bacillus thuringiensis* *subsp. israеlensis* или„одговарајуће“ (формулације: WG, доза 0,25 kg/ha) на 31.500 ha превасходно на стаништима комараца отворених система вода као што су приобални појас река, изливи, плавне површине река, аде, рукавци и на територији заштићених подручја (III зона заштите).

Сузбијање ларви применом ларвицида регулатора раста инсеката на бази дифлубензорона или „одговарајуће“ врши ће се на 35.750 ha (формулација: ZG, доза 6 kg/ha) и на бази пирипроксифена или „одговарајуће“ врши ће се на 36.050 ha (формулација: ZG, доза 4 kg/ha) вршиће се у каналима, мањим реципијентима воде, барама и стајаћим водама погодним за развој комараца.

Понуђач се обавезује да у току акције сузбијања комараца преузме одговарајућу количину биоцидног препарата регистрованог у Републици Србији за примену у јавној хигијени од Понуђача кога изабере Наручилац. Понуђач се обавезује да у року од три дана од дана пријема обавештења од Наручиоца преузме одговарајућу количину ларвицидног препарата.

Понуђач се обавезује да достави Наручиоцу доказ о преузетом препарату најкасније у року од 2 дана од дана преузимања.

Понуђач се обавезује да препарат након преузимања складишти и примењује у свему у складу са упутством за употребу и декларацијом препарата.

Понуђач третман треба да изврши у року назначеном на радном налогу који је издао Наручиоц. У случају неповољних временских прилика или других објективних разлога, Понуђач се обавезује да достави писмено обавештење са образложењем Наручиоцу о разлогу одлагања а третман се помера у договору са Наручиоцем.

Понуђач је дужан да 24 часа пре третмана писаним путем обавести локалну самоуправу на чијој територији ће се третман изводити као и Наручиоца о тачном термину, месту (узлетиште код авио третмана) и начину (са земље, воде или ваздуха) извођења ларвицидног третмана. Уколико се третман изводи у заштићеним подручјима (III зона заштите) неопходно је обавестити и управљача заштићеног подручја као и Покрајински завод за заштиту природе.

Понуђач је дужан да о третману обавести јавности у складу са Законом о сточарству („Службени гласник РС“, бр.41/09 и 93/12) уколико је то потребно.

Понуђач је у обавези да обезбеди коришћење спортских аеродрома за потребе безбедног и благовременог извођења акција из ваздуха, одобрење надлежних органа и инспекције за контролу летења.

Понуђач се обавезује да за сваки третман са земље, воде и из ваздуха обезбеди праћење извођења третмана путем ГПС уређаја и у року од 5 дана након третмана достави доказ у виду ГПС снимка са мапом као и извештај о обиму и начину обављања посла у штампаној или електронској верзији Наручиоцу. Извештај треба да садржи: локацију, ГПС координате, површину, начин сузбијања, количину утрошеног препарата и формулацију.

Након завршетка услуге Понуђач је дужан да достави Наручиоцу коначни извештај у року од 10 дана по обављеном послу.

|  |
| --- |
| **Начин спровођења контроле и обезбеђивања гаранције квалитета:** |

Контролу спроведених услуга врши Наручилац .

Свака примедба коју уочи представник Наручиоца, доставља се Понуђачу у писменом облику.

У случају да Наручилац констатује да су утврђени недостаци у квалитету извршених услуга, изабрани Понуђач је дужан да исте отклони најкасније у року од 5 дана од дана пријема рекламације од стране Наручиоца. У противном Понуђач одговара по законским одредбама о одговорности за неиспуњење обавеза и Наручилац може уновчити средство обезбеђења за добро извршење посла поднето од стране Понуђача.

|  |
| --- |
| **Рок испоруке добара и извршења услуге:** |

Период извршења услуга: од дана потписивања уговора до извршења уговорних обавеза, а нај касније до 31. октобра 2021. године.

|  |
| --- |
| **Место извршења услуге:** |

Територија Аутономне покрајине Војводине.

Понуђач је дужан да пре давања понуде изврши обилазак репрезентативних локација на територији АП Војводине, на којима ће се вршити услуга сузбијање комараца. Понуђач је дужан да у понуди достави потврду, дату на Обрасцу изјаве понуђача о увиду на лицу места потписану од стране представника Наручиоца, да је добио све потребне информације и разјашњења о локалитетима на којима ће се вршити услуге, те да нема никаквих нејасноћа по том питању.

Обилазак репрезентативних локација ће се обавити 22. фебруара 2021. године у времену од 9:00 часова, са поласком из седишта Наручиоца (Нови Сад, Булевар Михајла Пупина 16, канцеларија 56/приземље). У случају да обилазак локација врши овлашћено лице понуђача потребно је да приложи пуномоћ дату од стране одговорног лица.

Заинтересовано лице је дужно да најкасније до 17. фебруара 2021. године до 13 часова поднесе писани захтев за обилазак репрезентативних локација, електронским путем или путем телефакса.

Лице за контакт ради обиласка локација и издавање потврде: Елеонора Стричевић Ердељи, дипл. инж. пољопривреде, тел: 021/487-4695 и Даница Попин, дипл. инж. пољопривреде тел: 021/487-4695 сваког радног дана у времену од 11:00-13:00 часова. Е – mail адреса: [ekourb@vojvodina.gov.rs](mailto:ekourb@vojvodina.gov.rs) , телефакс: 021/566-238.